ZAPISNIK
32. sjednice Vijeća Mjesnog odbora Dankovec
održane dana 23. siječnja 2024. u prostorijama objekta mjesne samouprave
Dankovec, Slanovečka 19, s početkom u 19,00 sati

NAZOČNI ČLANOVI VIJEĆA:
Ivica Ivanović, Josip Fabijanić, Dražen Zrinski i Slavko Stanić
Predsjedava: Ivica Ivanović, predsjednik Vijeća
Zapisnik vodi: Dražen Zrinski
      Predsjednik konstatira, da  je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 32. sjednicu Vijeća Mjesnog odbora.
      Bez rasprave, jednoglasno, Vijeće prihvaća tekst zapisnika 31. sjednice Vijeća Mjesnog odbora Dankovec, održane 11. prosinca 2023.godine.
      Na prijedlog predsjednika Vijeća, Vijeće jednoglasno prihvaća dopunu i utvrđuje

DNEVNI RED

1. Program rada Vijeća Mjesnog odbora Dankovec u 2024. – donošenje; 
2. Izvješće o radu Vijeća Mjesnog odbora Dankovec u 2023.
3. Prijedlog Plana potreba za aktivnostima, programima i projektima unapređenja kvalitete života građana – donošenje;
4. Prijedlog lokacija za gradnju nedostajućeg vodoopskrbnog cjevovoda i sustava odvodnje na području Mjesnog odbora Dankovec – donošenje zaključka:
5. Prijedlog izmještanja postojećih rasvjetnih stupova na k.č.br. 13363/1, k.o. Čučerje Novo – donošenje zaključka;
6. Pitanja, prijedlozi i obavijesti 

Ad 1.   Program rada Vijeća Mjesnog odbora Dankovec u 2024.
U raspravi sudjeluju svi nazočni članovi Vijeća.
Vijeće jednoglasno donosi

 Program rada Vijeća Mjesnog odbora Dankovec za 2024.

Program rada se nalazi u privitku zapisniku i sastavni je dio istoga.
           
           Ad 2.  Izvješće o radu Vijeća Mjesnog odbora Dankovec u 2023.

U raspravi sudjeluju svi nazočni članovi Vijeća.
Vijeće jednoglasno donosi

ZAKLJUČAK

Prihvaća se Izvješće o radu Mjesnog odbora Dankovec u 2023.

Izvješće se nalazi u prilogu zapisnika, te je sastavni dio istog.

Ad 3.  Prijedlog Plana potreba za aktivnostima, programima i projektima  unapređenja kvalitete života građana

Nakon provedene rasprave, Vijeće jednoglasno donosi 
Plan potreba za aktivnostima, programima i projektima unapređenja kvalitete života građana Mjesnog odbora Dankovec u 2024.

Plan se nalazi u privitku zapisnika i njegov je sastavni dio. 

Ad 4.  Prijedlog lokacija za gradnju nedostajućeg vodoopskrbnog cjevovoda i sustava odvodnje na području Mjesnog odbora Dankovec

Nakon rasprave, Vijećnici jednoglasno donose 

ZAKLJUČAK

I/ Predlaže se gradnja nedostajućeg vodoopskrbnog cjevovoda i sustava odvodnje na području Mjesnog odbora Dankovec i to na slijedećim lokacijama:

1. Ulica sv. Barbare broj 51,51C,51D,51E k.č.br. 9742,9743,9751
2. Jalševečka cesta, I odvojak k.č.br. 13723,13722,13719,13716,13715,13713 do 13703, te odvojak k.č.br.13627,13626,13625,13624,13622/1,13622/2 na k.č. put javno dobro 13724
3. Ulica Dražena Mađarevića – od k.br.2-12 na k.č.br. 13990 - VIO
4. Ulica Pirini od kbr.27 do kbr.41 na k.č. put javno dobro 11474,11429 - V
5. Čučerska cesta 74A-74B na k.č. put javno dobro 13474 - V
6. Ulica Cesari – od kbr.46 do ulice Čepini/Cesari 36 – V i O
7. Ulica Bukovje – od kbr.1 do kbr.25 – V i O
8. Ulica Okružec do spajanja s ulicom Ivanovićev odvojak – k.č.13142 - 16760 – V i O
9. Slanovečka – ogranak sa Slanovečke – k.č.12317 (2 priključka vode na ul.Čuglevec 12-16)   
    V i O
10. Ulica Gumerec – od kbr.30 do spajanja sa ulicom Oporovečki vinogradi – V i O
11. Ulica Čuglevec – od kbr.2 – 18 – V i O
12. Ulica Pričevlje – kod kbr.80 a, k.č.13657 – V
13. Ulica Pavlinščak – k.č.5991, cijelom dužinom cca 500 m – V i O
14. Čučerska cesta, I odvojak – do kbr.11 – VIO
15. Ulica Ivana Kovačića – k.č.5999 – cijelom dužinom, cca 500 m – V i O
16. Ulica Goliš – odvojak – do kbr.12 – V i O
17. Ulica Čopci od kbr 23-25 – O
18. Rekonstrukcija cjevovoda Čučerske od 108-264
19. Rekonstrukcija cjevovoda Slanovečke od 2- 154
20. Rekonstrukcija cjevovoda Ivanovićeva od kbr 1-52
21. Rekonstrukcija cjevovoda Jalševečka od kbr 1-148

II/ Predlaže se dovršetak već započetih projekata, na slijedećim  lokacijama: 

1. Preuzimanje projekta vodoopskrbne stanice vodosprema Sv. Barbara te precrpna pumpa Jalševec, Faza 2 - dogradnja cjevovoda Sv.Barbara, Hađuri, Prešci itd., tj.molimo očitovanje jesu li građani obaviješteni u mogućnosti priključenja na cjevovod.
2. Ulica Pukleki završeni su radovi izgradnje javnog kanala, stanovnici čekaju besplatne priključke budući su predali zahtjeve za vrijeme trajanja takve odluke (9 kućanstva)
3. Ulica Šafrani- priključci kućanstava na cjevovod
4. Čučerska 113a i 113b- priključci kućanstava na cjevovod
5. Dogradnja cjevovoda u Ivanovićevoj ulici kbr. 52 uključujući k.č. 12749
   
[bookmark: _GoBack]III/ Predlaže se zatražiti očitovanje Vodoopskrbe i odvodnje o terminu početka radova za projekte koji su u Planu Vodoopskrbe i odvodnje, za slijedeće lokacije: 


Izgradnja javnog kanala i vodoopskrbnog cjevovoda u Slanovečkoj cesti za kbr. 79-81 
Izgradnja javnog kanala i vodoopskrbnog cjevovoda u ulici Mihovci i Šiprunec
Izgradnja javnog kanala i vodoopskrbnog cjevovoda u ulici Pustika
Izgradnja javnog kanala i vodoopskrbnog cjevovoda u ulici Hađuri i Hađuri odvojak
Izgradnja javnog kanala u ulici Pršaki za kbr 28A te k.č. 13387 i 13381 na k.č. put javno dobro 13382
       
Ad 5.  Prijedlog izmještanja postojećih rasvjetnih stupova na k.č.br. 13363/1, k.o. Čučerje Novo

Nakon provedene rasprave, Vijećnici donose 

ZAKLJUČAK

1. Predlaže se putem Plana komunalnih aktivnosti Gradske četvrti Gornja Dubrava u 2024. izvršiti izmještanje postojećih stupova javne rasvjete sa igrališta Područne škole Dankovec, k.č.br.13363/1 k.o. Čučerje Novo na način da se isti izmijeste što dalje od ruba samog igrališta (cca 2 metra).
2. Gore navedeno traži se iz sigurnosnih razloga, kako bi se izbjeglo ozljeđivanje svih korisnika navedenog igrališta, osobito djece.     
3. Ovaj zaključak se dostavlja Vijeću Gradske četvrti Gornja Dubrava, na daljnje postupanje.
          
          Ad 6. Prijedlozi, pitanja i obavijesti
             Po ovoj točki nije bilo pitanja ni prijedloga.
Zapisnik sastavio: Dražen Zrinski
Završeno u 21,00 sat   
Zapisnik tehnički i administrativno obradila: Sandra Šukunda
   
KLASA:024-08/24-003/161
URBROJ: 251-13-11-5/009-24-2
U Zagrebu, 23. siječnja 2024.
          
                         Predsjednik Vijeća Mjesnog odbora Dankovec   
							               Ivica Ivanović                                                                               

